Cinema d'animació per a tots els públics en el Mario Monreal en nadal
20 de desembre 2016

![Imagen 1](/media/lw2hgg33/59_barrufets.jpg)![Imagen 2](/media/m55o5p22/59_cacauet.jpg)

​Estes festes nadalenques, el Centre Cultural Mario Monreal s'ompli de cinema en valencià per als més menuts. Els propers dimecres 28 i dijous 29 de desembre es projectaran les pel·lícules _Els barrufets 2_ (_The Smurfs 2_, USA, Raja Gosnell, 2013) i _Operació Cacauet_ (_The Nut Job_, Canadà, Peter Lepeniotis, 2014) respectivament i en valencià. L'entrada a les projeccions, aptes per a tots els públics, serà gratuïta i fins a completar l’aforament.

La segona part dels mítics nans blaus, _Els Barrufets 2_, conta com el malvat bruixot Gargamel crea una parella de criatures trapelles, una còpia dels barrufets, anomenats els Dolentots, i que espera li permeten aprofitar-se de la seua poderosa i màgica essència. Però quan descobreix que solament un autèntic barrufet li pot donar el que vulga, i que solament un secret que coneix Barrufeta pot transformar els Dolentots en vertaders barrufets, Gargamel la segresta i la porta a París. Està en mans de Gran Barrufet, Desmanotat, Grunyidor i Vanitós tornar al nostre món, i reunir-se amb els seus amics humans Patrick (Neil Patrick Harris) i Grace Winslow (Jayma Mays) i rescatar-la.

L'animació canadenca, _Operació Cacauet_, adaptada del curtmetratge de 2005 _Surly Squirrell_, transcorre en un poble de Virgínia a finals dels anys 50 del segle XX, on un entremaliat esquirol anomenat Surly i el seu camarada Buddy, una xicoteta rata, planegen atracar un magatzem d’anous.

*   [](http://www.facebook.com/sharer.php?u=https://aytosagunto.es/va/actualitat/cinema-d-animacio-per-a-tots-els-publics-en-el-mario-monreal-en-nadal/ "Facebook")
*   [](http://twitter.com/share?url=https://aytosagunto.es/va/actualitat/cinema-d-animacio-per-a-tots-els-publics-en-el-mario-monreal-en-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cinema-d-animacio-per-a-tots-els-publics-en-el-mario-monreal-en-nadal/ "Linked In")
*   [](mailto:?body=https://aytosagunto.es/va/actualitat/cinema-d-animacio-per-a-tots-els-publics-en-el-mario-monreal-en-nadal/)